REPUBLIKA SRBIJA RESTRIKTIVNO

NARODNA SKUPŠTINA

Odbor za prostorno planiranje, saobraćaj,

infrastrukturu i telekomunikacije

13 Broj: 06-2/171-21

29. april 2021. godine

B e o g r a d

Z A P I S N I K

8. SEDNICE ODBORA ZA PROSTORNO PLANIRANjE, SAOBRAĆAJ, INFRASTRUKTURU I TELEKOMUNIKACIJE

ODRŽANE 29. APRILA 2021. GODINE

 Sednica je počela u 15.30 časova.

 Sednicom je predsedavala Katarina Rakić, predsednik Odbora.

 Sednici su prisustvovali članovi Odbora: Zoran Bojanić, Nikola Vojinović, Maja Grbić, Dejan Kesar, Nikola Kožović, Milosav Milojević, Ivana Nikolić, Goran Pekarski, Adrijana Pupovac, Samir Tandir, Slavenko Unković i Milan Urošević.

 Sednici je prisustvovao zamenik člana Odbora Velibor Stanojlović (zamenik Bojana Torbice).

 Sednici nisu prisustvovali članovi Odbora:Arđend Bajrami, Krsto Janjušević i Milutin Mrkonjić , niti njihovi zamenici.

 Sednici su prisustvovali predstavnici Pregovaračke grupe za poglavlje 10 - „Informaciono društvo i mediji“: Miloš Cvetanović, državni sekretar Ministarstva trgovine, turizma i telekomunikacija i predsednik Pregovaračke grupe za Poglavlje 10, Milan Dobrijević**,** pomoćnik ministra trgovine, turizma i telekomunikacija i zamenik predsednika Pregovaračke grupe za Poglavlje 10, Vladana Radisavljević Đorđević, rukovodilac grupe za razvoj elektronskih komunikacija i Slavica Kukolj, načelnik i sekretar Pregovaračke grupe za Poglavlje 10.

Na osnovu člana 255. stav 3. Poslovnika Narodne skupštine, grupa od devet članova Odbora (više od trećine od ukupnog broja članova Odbora) je uputila obrazloženi predlog da ova sednica, na kojoj će Odbor razmatrati Predlog pregovaračke pozicije Republike Srbije za Međuvladinu konferenciju o pristupanju Republike Srbije Evropskoj uniji za Pregovaračko poglavlje 10 - „Informaciono društvo i mediji“, bude zatvorena za javnost*.*

 Ovo s obzirom na to da dokument, u skladu sa članom 10a Uredbe o kancelarijskom poslovanju organa državne uprave, nosi oznaku „restriktivno“, odnosno da sadrži podatke koji su po svojoj prirodi osetljivi.

 U skladu sa navedenom odredbom Poslovnika o ovom predlogu Odbor odlučuje bez pretresa.

 Odbor je jednoglasno (13 glasova „za“) usvojio predlog da se sednica zatvori za javnost.

 Na predlog predsednika Odbor je većinom glasova (12 „za“, jedan član Odbora nije iskoristio pravo da glasa) utvrdio sledeći

D n e v n i r e d:

1. Razmatranje Predloga pregovaračke pozicije Republike Srbije za Međuvladinu konferenciju o pristupanju Republike Srbije Evropskoj uniji za Pregovaračko poglavlje 10 - ,,Informaciono društvo i mediji“, koji nosi oznaku „RESTRIKTIVNO“.

Prva tačka dnevnog reda: **Razmatranje Predloga pregovaračke pozicije Republike Srbije za Međuvladinu konferenciju o pristupanju Republike Srbije Evropskoj unijiza Pregovaračko poglavlje 10 - ,,Informaciono društvo i mediji“, koji nosi oznaku „RESTRIKTIVNO“**

 Miloš Cvetanović, državni sekretar Ministarstva trgovine, turizma i telekomunikacija i predsednik Pregovaračke grupe za Poglavlje 10 predstavio je Predlog pregovaračke pozicije za Poglavlje 10 – ,,Informaciono društvo i mediji“.

 Povodom ove tačke dnevnog reda nije bilo diskusije.

 Odbor je odlučio jednoglasno (14 glasova „za“) da dâ pozitivno mišljenje na Predlog pregovaračke pozicije Republike Srbije za Međuvladinu konferenciju o pristupanju Republike Srbije Evropskoj uniji za Pregovaračko poglavlje 10 - ,,Informaciono društvo i mediji“.

 Za izvestioca Odbora na sednici Odbora za evropske integracije određena je Katarina Rakić, predsednik Odbora.

Na osnovu člana 256. Poslovnika Narodne skupštine, Odbor je jednoglasno (14 glasova „za“) doneo odluku da dâ sledeće saopštenje za javnost sa ove sednice:

Odbor za prostorno planiranje, saobraćaj, infrastrukturu i telekomunikacije je, na sednici održanoj 29. aprila 2021. godine, koja je bila zatvorena za javnost, razmotrio i dao pozitivno mišljenje na Predlog pregovaračke pozicije Republike Srbije za Međuvladinu konferenciju o pristupanju Republike Srbije Evropskoj uniji za Pregovaračko poglavlje 10 – “Informaciono društvo i mediji“.

 Sednici je predsedavala Katarina Rakić, predsednik Odbora.

 Sednica Odbora je zaključena u 15.50 časova.

 SEKRETAR PREDSEDNIK

Biljana Ilić Katarina Rakić